CELEX: 62016TN0192
Language: et
Date: 2016-04-22 00:00:00
Title: Kohtuasi T-192/16: 22. aprillil 2016 esitatud hagi – NF versus Euroopa Ülemkogu

27.6.2016   
            
            
               ET
            
            
               Euroopa Liidu Teataja
            
            
               C 232/25
            
         22. aprillil 2016 esitatud hagi – NF versus Euroopa Ülemkogu
   (Kohtuasi T-192/16)
   (2016/C 232/33)
   Kohtumenetluse keel: inglise
   
      Pooled
   
   
      Hageja: NF (Lesbose saar, Kreeka) (esindaja: solicitor B. Burns)
   
      Kostja: Euroopa Ülemkogu
   
      Nõuded
   
   Hageja palub Üldkohtul:
   
               —
            
            
               tühistada Euroopa Ülemkogu ja Türgi vahel 18. märtsil 2016 sõlmitud kokkulepe pealkirjaga „EL-Türgi avaldus, 18. märts 2016”;
            
         
               —
            
            
               mõista hageja kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimese väite kohaselt ei ole Euroopa Ülemkogu ja Türgi vahel 18. märtsil 2016 sõlmitud kokkulepe pealkirjaga „EL-Türgi avaldus, 18. märts 2016” kooskõlas EL põhiõigustega, eelkõige Euroopa Liidu põhiõiguste harta artiklitega 1, 18 ja 19.
            
         
               2.
            
            
               Teise väite kohaselt ei ole Türgi turvaline kolmas riik nõukogu 1. detsembri 2005. aasta direktiivi 2005/85/EÜ liikmesriikides pagulasseisundi omistamise ja äravõtmise menetluse miinimumnõuete kohta (ELT L 326, lk 13) artikli 36 mõttes.
            
         
               3.
            
            
               Kolmanda väite kohaselt oleks pidanud rakendama nõukogu 20. juuli 2001. aasta direktiivi 2001/55/EÜ miinimumnõuete kohta ajutise kaitse andmiseks ümberasustatud isikute massilise sissevoolu korral ning meetmete kohta liikmesriikide jõupingutuste tasakaalustamiseks nende isikute vastuvõtmisel ning selle tagajärgede kandmisel (EÜT L 212, lk 12; ELT eriväljaanne 19/04, lk 162).
            
         
               4.
            
            
               Neljanda väite kohaselt on vaidlustatud kokkulepe tegelikult siduv leping või „õigusakt”, millel on hageja suhtes õiguslikud tagajärjed ning kokkusobimatus ELTL artikliga 218 ja/või artikli 78 lõikega 3 koos või eraldi muudavad vaidlustatud kokkuleppe kehtetuks.
            
         
               5.
            
            
               Viienda väite kohaselt on rikutud kollektiivse väljasaatmise keeldu Euroopa Liidu põhiõiguste harta artikli 19 lõike 1 mõttes.